Міскітас

Каёс Міскі́тас () — архіпелаг і біясферны запаведнік на захадзе Карыбскага мора. Уваходзіць у склад Нікарагуа. Агульная плошча — 8335,2 км². З іх толькі 27 км² заняты сушай. 

Архіпелаг Міскіта складаецца з 76 фармацый, у тым ліку зараснікаў марской травы, каралавых рыфаў і невялікіх астраўкоў, якія месцяцца на водмелі, створанай наносамі мацерыковых рэк. 12 астраўкоў і скал пакрыты манграмі і іншымі раслінамі. Найбуйнейшыя астравы: Каё Маёр, Каё Марас, Каё Наса і Каё Моррысан Дэніс. Архіпелаг насяляюць марскія птушкі, марскія кракадзілы, яшчаркі, карыбскія чарапахі. Тэрыторыя біясфернага запаведніка ахоплівае таксама навакольныя марскія воды. 

Біясферны запаведнік створаны ў 1991 г. У 1995 г. унесены ў папярэдні спіс сусветнай спадчыны ЮНЕСКА. У 2001 г. атрымаў статус рамсарскага ўгоддзя. 

 Спасылкі 
 Папярэдні спіс сусветнай спадчыны ЮНЕСКА  
 Агульная інфармацыя 
 Інфармацыя для вандроўнікаў   

Катэгорыя:Астравы Нікарагуа
Катэгорыя:Астравы Карыбскага мора
Катэгорыя:Запаведнікі Нікарагуа
Катэгорыя:Тэрыторыі, важныя для птушак
Катэгорыя:Біясферныя запаведнікі
Катэгорыя:Незаселеныя астравы